[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "La filmo \u2018Hafu\u2019 esploras identecon de miksrasaj japanoj"}, {"text_idx": "#000006", "text": "Determini sian propran identecon kaj adaptig\u0302i al la rilatoj c\u0302irkau\u0306 si farig\u0302as pli profunda problemo ol simpla etikedo au\u0306 difino. En septembro 2013 Megumi Nishikura, dokumentfilmisto, parolis c\u0302e TEDxKyoto [en Kioto, Japanio] pri esplorado de la statuso de \u201chafu/haafu\u201d (\u30cf\u30fc\u30d5 ha\u0304fu), aparta vorto uzata en la japana por referenci al tiu, kiu estas durasa au\u0306 lau\u0306etne duonjapano."}, {"text_idx": "#000007", "text": "Reveninte al Japanio en 2006, post log\u0302ado en Usono dum 11 jaroj, Nishikura trovis, ke s\u0302i alfrontas identecajn problemojn, kiujn siaopinie s\u0302i jam forlasis. Tiam s\u0302i renkontis aliajn, kiuj estis \u201chafu\u201d same kiel s\u0302i, inkluzive de la fondinto de la projekto Hafu, kies celo estas esplorado de la spertoj kaj identecoj de miksrasaj japanoj per portretaj fotoj kaj detalaj intervjuoj, lanc\u0302ita en Londono en 2008."}, {"text_idx": "#000008", "text": "Fare de socia esploristo Marcia Yumi Lise kaj fotografisto Natalie Maya Willer, la Projekto Hafu sondas la sperton de duonjapanoj per la demando, kion signifas esti duonjapano en kaj ekster Japanio. G\u0302is nun la projekto kolektis 130 portretojn kaj 65 ampleksajn intervjuojn, esplorante temojn, kiuj etendig\u0302as de fono kaj edukig\u0302o g\u0302is persona identeco kaj sento de aparteno."}, {"text_idx": "#000009", "text": "Inspirita de la projekto Hafu, Nishikura komencis personan serc\u0302on, kiu farig\u0302is esploro pri identeco kaj pligrandig\u0302is al \u201cHafu the Film\u201d [Hafu la Filmo], kunproduktita kun Lara Perez Takagi:"}, {"text_idx": "#000010", "text": "Rakontoj de la \u201chafu\u201d-oj mem, kune kun malkas\u0302aj intervjuoj kaj filmstilo de cine\u0301ma ve\u0301rite\u0301 [kino-vero], gvidas la spektanton tra sennombraj spertoj de \u201chafu\u201d-oj, kiuj estas influitaj de edukig\u0302o, familiaj rilatoj, klerig\u0302o, kaj ec\u0302 fizika aspekto. Dum la filmo interplektas kvin unikajn vivrakontojn, spektantoj malkovras la profundecon kaj diversecon de personaj identecoj de \u201chafu\u201d-oj."}, {"text_idx": "#000011", "text": "Hafu \u2014 la miksrasa sperto en Japanio. Por ekscii pli pri la filmo, vidu la gazetaran anoncon c\u0302i tie [pdf]"}, {"text_idx": "#000012", "text": "Mi lernis pri hafu en c\u0302i tiu klaso kaj mi konatig\u0302is kun la situacio de hafu. Mia opinio s\u0302ang\u0302ig\u0302is lau\u0306grade. Post legi la unuan tekston, mi eksciis kiel hafu pensas. Tiam mi vidis la opiniojn de samklasanoj kaj mi pensis, ke hafu alfrontas pli malfacilan situacion ol mi pensis."}, {"text_idx": "#000013", "text": "Alia studento, Kanami Hirokawa skribis pri la tendenco de japanoj ekskluzivi personojn, kiuj elstaras:"}, {"text_idx": "#000014", "text": "Japanoj emas demandi al hafu, \u201cDe kie vi devenas?\u201d, ec\u0302 se ili kreskas en Japanio kaj kundividas japanajn valorojn kaj japanan kulturon. Japanoj devas scii, ke homoj, kiuj havas malsamajn aspektojn ol japanoj, log\u0302as en Japanio kiel japanoj. Cetere, japanoj devas akcepti hafu kiel parton de Japanio, kaj devas ne fari limojn inter japanoj kaj hafu, c\u0302ar ili kreskas en Japanio kaj havas saman identecon kiel japanoj. Por ke hafu farig\u0302u japano komplete, ne nur japanoj akceptu hafu kiel parton de la japanoj en la japana socio, sed ankau\u0306 japana registaro devas s\u0302ang\u0302i la aliron por fari Japanion \u2018vere\u2019 multkultura lando. Japanio estas bazita sur la ideo de jus sanguinis [rajto je sango] kaj konservema kontrau\u0306 eksterlandanoj. Hodiau\u0306, en la mondo tutmondig\u0302o disvolvig\u0302as kaj Japanio devas revizii sian principon."}, {"text_idx": "#000015", "text": "Kvankam la filmo, dedic\u0302ita al \u201chafu\u201d, eble ne intencas paroli pri c\u0302iuj miksrasaj homoj log\u0302antaj en Japanio, g\u0302i tus\u0302as milionojn da homoj, kiuj serc\u0302as la respondon al la demando \u201cKiu mi estas?\u201d Kontrolu la lastajn informojn pri prezentado kaj la filmo c\u0302i tie."}, {"text_idx": "#000017", "text": "Plej novaj artikoloj pri Orienta Azio"}, {"text_idx": "#000020", "text": "La batalo pri c\u0302ifromonaj revoj en Mjanmao"}, {"text_idx": "#000021", "text": "Juna kuiristo en Bakuo transformis sian apartamenton en restoracion"}]